शिक्षा राज्यमंत्री का शैक्षिक संगठनों से संवाद
शिक्षाएवं पंचायती राज राज्यमंत्री प्रो. वासुदेव देवनानी ने कहा है कि शिक्षक संगठनों की शैक्षिक सेवा से संबंधित एवं विभिन्न अन्य व्यवहारिक समस्याओं का नियमानुसार समाधान किया जाएगा।
प्रो. देवनानी ने सोमवार को जयपुर में विधानसभा के समिति कक्ष में विभिन्न शैक्षिक संगठनों के प्रतिनिधियों से वैयक्तिक संवाद किया। उन्होंने शिक्षा अधिकारियों को शिक्षकों एवं मंत्रालयिक कर्मचारियों के सेवा संबंधित लंबित प्रकरणों को गंभीरता से लेकर समय पर समाधान के निर्देश दिए। राजस्थान शिक्षक संघ (राष्ट्रीय) के प्रदेशाध्यक्ष प्रहलाद शर्मा और महामंत्री देवलाल गोचर ने वरिष्ठ अध्यापकों की विसंगतियों का निराकरण करवाने तथा सातवें वेतन आयोग की अभिशंषा को लागू करने से पहले विभिन्न वेतन विसंगतियों का निराकरण करवाने जाने की मांग रखी। इसके अलावा शिक्षक संघ रेसला, रेसा, एकीकृत महासंघ कर्मचारी संगठन, प्रबोधक संघ, शिक्षाकर्मी, पैराटीचर्स, लोक जुम्बिश कर्मी, सियाराम शिक्षक संगठन आदि के प्रतिनिधियों से शिक्षा राज्य मंत्री ने एक-एक कर सभी द्वारा प्रस्तुत मांगो, समस्याओं को सुना तथा कहा कि यथासम्भव मुद्दों का नियमानुसार निराकरण किया जाएगा।
hin_Deva hin_Deva hin_Deva